**Reisestipend for menigheter med NMS misjonsavtale**

Menigheter som har misjonsavtale med NMS kan søke om reisestipend for å besøke fokuslandet som de støtter. Å besøke landet og samarbeidspartnere samt oppleve arbeidet på nært hold, gir inspirasjon og skaper engasjement til arbeidet menigheten støtter.

NMS tilbyr derfor å sponse inntil to deltagere fra en samarbeidsmenighet med kr 3000,- per deltager, (gjelder ved inspirasjonsreise med Plussreiser).

**Forutsetninger:**

• Menigheten må ha minst ett år igjen av avtaleperioden for samarbeidet med NMS, og ha forpliktet seg til å samle inn minst kr 20 000,- per år til prosjektet.

• Deltakere må i etterkant av turen ha en aktiv rolle i menighetens arbeid med misjonsprosjektet.

• Turen må ha en klar relasjon til ett eller flere prosjekt i en av NMS sine samarbeidskirker.

• Deltager/representant for menigheten kan være en frivillig eller ansatt. Menigheten avgjør hvem som evt. skal reise.

Søknad om reisestipend sendes til leder i avdeling Frivillighet Silje Sjøtveit epost: siljes@nms.no Plussreiser tilbyr spennende reiseopplegg for grupper og menigheter.
Les mer her: [Plussreiser | -mer enn ferie](https://plussreiser.no/)

NMS er med i Samarbeidsråd for Menighet og Misjon (SMM), som årlig deler ut et større trosopplæringsstipend til en eller flere menigheter med misjonsavtale. Stipendet vil stimulere til å knytte misjonsavtalen til trosopplæringen. Reisestøtte til samarbeidskirke kan også være et element her.